Марти Суприм

Марти Суприм — режиссер Джош Сафдидің 2025 жылы жарық көрген америкалық спорттық драмасы. Фильм кәсіби үстел теннисі ойыншысы Марти Рейсманның өміріне негізделген. Басты рөлді Тимоти Шаламе сомдайды. Фильм 1950-жылдардағы Нью-Йорктегі үстел теннисі әлемін баяндайды. Бұл Джош Сэфдидің «Uncut Gems» (2019) фильмінен кейінгі алғашқы жеке режиссерлік жұмысы. Сонымен қатар, фильмде танымал рэпер Tyler, the Creator өзінің кинодағы алғашқы дебютін жасаса, Гвинет Пэлтроу ұзақ үзілістен кейін үлкен экранға оралады. Фильмінің әлемдік премьерасы 2025 жылдың 6 қазанында Нью-Йорк кинофестивалінде «құпия көрсетілім» ретінде өтті. АҚШ-та фильм 2025 жылдың 25 желтоқсанында A24 компаниясымен прокатка шығарылды. Ұлттық киносыншылар кеңесі (National Board of Review) және Америка кино институты (AFI) бұл туындыны 2025 жылдың ең үздік он фильмінің бірі деп таныды. Сюжеті Фильм оқиғасы 1950-жылдардағы Нью-Йоркте өрбиді. Оқиға желісі үстел теннисінің аты аңызға айналған шебері, өзінің ерекше стилімен және астамшыл мінезімен танымал болған Марти Рейсманның (фильмде Марти Маузер) өміріне негізделген. Марти Маузер — Нью-Йорктің аяқ киім дүкенінде жұмыс істейтін, бірақ бар ынта-жігері пинг-понгқа ауған жас талант. Ол өзінің досы Уоллимен бірге қаланың жертөлелеріндегі ойын клубтарында ақшаға ойын ойнап (хастлинг), кез келген қарсыласын оңай жеңеді. Марти тек жеңіске жетіп қана қоймай, спортты үлкен шоуға айналдыруды армандайды. Оның өмірі ауқатты әрі ықпалды Кей Стоунмен танысқаннан кейін түбегейлі өзгереді. Кей Мартидің бойындағы харизма мен талантты байқап, оны жоғары қоғам мен үлкен спорт әлеміне алып келеді. Осы сәттен бастап Марти Маузер қарапайым ойыншыдан «Марти Суприм» атты медиа-жұлдызға айналу жолын бастайды. Алайда, кәсіби спорттың қатал талаптары, жеке өміріндегі күрделі қарым-қатынастар және Мартидің тым тәкаппар мінезі оның мансабына қауіп төндіреді. Фильмде Мартидің халықаралық аренадағы жеңістері, оның Еуропа мен Жапонияның мықты ойыншыларымен текетіресі және спорттық даңқ пен шынайы бақыт арасындағы таңдауы баяндалады. Рөлдерде * Тимоти Шаламе — Марти Маузер, кәсіби үстел теннисі ойыншысы болуды армандайтын жас спортшы. Кейіпкердің прототипі — Марти Рейсман. * Гвинет Пэлтроу — Кей Стоун, бай, мансабын аяқтаған актриса және Мартимен қарым-қатынастағы әлеуметтік тұлға. * Одесса Эзайон — Рэйчел Мизлер, Мартидің бала кездегі досы. * Кевин О’Лири — Милтон Рокуэлл, ықпалды бизнесмен және Кейдің күйеуі. * Тайлер Оконма — Уолли, такси жүргізушісі, Мартидің досы әрі үстел теннисінің шебері. * Абель Феррара — Эзра Мишкин, қылмыскер. * Фрэн Дрешер — Ребекка Маузер, Мартидің анасы. * Люк Мэнли — Дион Галанис, Мартидің досы. * Эмори Коэн — Ира Мизлер, Рэйчелдің күйеуі. * Ларри Сломан — Мюррей Норкин, Мартидің ағасы, аяқ киім дүкенінің иесі. * Ральф Колуччи — Ллойд, Мартидің жұмыстағы әріптесі. * Геза Рёриг — Бела Клетцки, Холокосттан аман қалған үстел теннисінен Венгрия чемпионы. Кейіпкердің прототипі — Алойзы Эрлих. * Кото Кавагути — Кото Эндо, Жапония атынан шығатын есту қабілеті бұзылған чемпион. * Пико Айер — Рам Сетхи, Халықаралық үстел теннисі қауымдастығының басшысы. * Джон Катсиматидис — Кристофер Галанис, бизнесмен, Дионның әкесі. * Сандра Бернхард — Джуди, Мартидің көршісі. * Джордж Гервин — Лоуренс, үстел теннисі клубының иесі. * Тед Уильямс — Тед, клуб қызметкері. * Пенн Джиллетт — Хофф, Нью-Джерсидегі фермер. * Айзек Мизрахи — Мерль, Кейдің публицисті. * Дэвид Мэмет — Гленн Нордманн, театр режиссері. * Фред Хечингер — Трой, театр актері. * Спенсер Гранезе — Кларк. * Левон Хоук — Кристиан. * Айзек Саймон — Роджер. * Хейли Гейтс — Триш. * Митчелл Вениг — Митч, Эзраның сыбайласы. * Филипп Пети — Брюссельдегі салтанатты шараның жүргізушісі. * Трейси Макгрэди — Глобтроттер. (баскетболшы) * Кемба Уокер — Глобтроттер. (баскетболшы) * Наоми Фрай — Кей Стоунның көмекшісі. * Рональд Бронштейн — Blarney Stone телефонының дауысы. * Рэй Тинтори — Уэмблидегі оператор. * Пол Гримстад — Театр өндірісінің менеджері. * Роберт Паттинсон — Британдық төрешінің дауысы (титрда көрсетілмеген). Дереккөздер Сыртқы сілтемелер *